Σηκώθηκα ένα πρωί
και δεν μπορούσα να πατήσω το δεξί μου πόδι
και με πονούσε το γόνατο.
Ήταν Οκτώβριος του 2012.
Είπα στη γυναίκα μου να με πάει στο νοσοκομείο
για να δουν το πόδι μου.
Ο ακτινολόγος με ρώτησε "Έχεις πάθει ατύχημα;"
Και είπα "Όχι, ποτέ".
Και λέει "Υπάρχει ένα αντικείμενο εδώ".
Έβαλε την ακτινογραφία στο διαφανοσκόπιο και μου την έδειξε.
Ένα τετράγωνο στο γόνατό μου,
όσο ένα νύχι, με δύο καλώδια.
Είπα "Αυτό είναι στο πόδι μου;"
Είπε "Ναι.
Μα δεν έχεις ουλή".
Και μόνο που είδα την ακτινογραφία
και ανακάλυψα ότι είναι μέσα μου χωρίς εξήγηση,
τρόμαξα πολύ.
Και μετά άρχισα να βλέπω εφιάλτες για κάτι που συνέβη πριν από δεκαετίες,
κάτι που πραγματικά συνέβη.
Όταν ήμουν στην Πολεμική Αεροπορία, πήγα κατασκήνωση με έναν φίλο.
Περνούσα καλά.
Μέχρι που είδα κάτι φώτα να αναβοσβήνουν
και εμφανίστηκε μπροστά μας ένα τεράστιο ΑΤΙΑ.
Από το κέντρο του,
βγήκε ένα γαλακτερό λευκό φως που με πήρε μέσα στο σκάφος.
Ούρλιαξα όσο πιο δυνατά μπορούσα
και μετά ήμουν έξω, αναίσθητος.
Ξύπνησα με τα κίτρινα, πορτοκαλί και λευκά φώτα
έξω από τη σκηνή.
Σκέφτομαι "Τι είναι αυτό;"
ΠΕΡΙΕΡΓΑ ΑΡΧΕΙΑ ΓΕΝΝΟΥΝ ΕΡΩΤΗΜΑΤΑ
ΑΝΕΞΗΓΗΤΑ
- Θεέ μου. - Τι είναι αυτό;
Εδώ και χρόνια, αμέτρητα βίντεο με περίεργα φώτα και ιπτάμενα αντικείμενα
έχουν κοινοποιηθεί στα σόσιαλ μίντια.
Όμως, τον Απρίλιο του 2023, αξιωματούχοι του Πενταγώνου εξέπληξαν το κοινό
όταν ανακοίνωσαν ότι παρακολουθούσαν πάνω από 650 αναφορές
αγνώστων ιπτάμενων αντικειμένων και φώτων, έναν πολύ αυξημένο αριθμό.
Πολλές από αυτές τις αναφορές
υπό επίσημη έρευνα,
υποβλήθηκαν από στρατιωτικό προσωπικό.
Ενώ οι θεάσεις μοιάζουν ανεξήγητες,
κάποιοι λένε ότι η κυβέρνηση γνωρίζει περισσότερα εδώ και δεκαετίες.
ΠΙΘΑΝΕΣ ΕΞΗΓΗΣΕΙΣ
ΜΠΟΡΕΙ Η ΚΥΒΕΡΝΗΣΗ ΝΑ ΚΡΑΤΑΕΙ ΜΥΣΤΙΚΑ ΓΙΑ ΤΑ ΑΤΙΑ;
Κατά τον Β' ΠΠ, οι πιλότοι άρχισαν να βλέπουν τα λεγόμενα "Foo Fighters",
κάποιες φορές στον Ειρηνικό και στην Ευρώπη.
Foo Fighter ονομάζονταν οι σχηματισμοί πορτοκαλί φώτων
που κινούνται με υψηλές ταχύτητες.
Υπήρχε μεγάλη δραστηριότητα γύρω από το Λος Άλαμος στο Νέο Μεξικό.
Επιστήμονες, προσωπικό ασφαλείας, πολίτες, στρατιωτικοί πιλότοι...
Άνθρωποι διαφόρων ειδών έβλεπαν αυτά τα ΑΤΙΑ.
Τότε, η Πολεμική Αεροπορία άρχισε να το ερευνά.
Τελικά ξεκίνησαν το Project Blue Book.
Το έργο είχε δύο βασικούς στόχους.
Να αναλύσει τα δεδομένα των ΑΤΙΑ και να προσδιορίσει αν αυτά τα αντικείμενα
ήταν απειλή για την εθνική ασφάλεια.
Με τις αναφορές των πολιτών,
υπήρχε τεράστια δραστηριότητα.
Είμαι εδώ για να συζητήσω για τους λεγόμενους ιπτάμενους δίσκους.
Το ενδιαφέρον της Πολεμικής Αεροπορίας ήταν να εντοπίσει οτιδήποτε στον αέρα
που μπορεί να είναι απειλή για τις ΗΠΑ.
Συγκέντρωσαν πάνω από 12.000 θεάσεις
και πάνω από 700 απ' αυτές δεν μπορούσαν να εξηγηθούν.
Είχε σχεδόν δημιουργηθεί εθνικό πανδαιμόνιο.
Υπήρχαν άρθρα με τόσο μεγάλα γράμματα για ΑΤΙΑ πάνω από την πρωτεύουσα.
Εκατοντάδες αναφορές για παράξενα αντικείμενα στον ουρανό
έχουν δοθεί στην Πολεμική Αεροπορία.
Τελικά δεν κατάφεραν να το λύσουν
και ήθελαν να το ξεφορτωθούν.
Η Πολεμική Αεροπορία ανέθεσε μια μελέτη
που κατέληξε στο συμπέρασμα που ήθελαν,
ότι δεν υπάρχει τίποτα ενδιαφέρον για την επιστήμη ή την εθνική ασφάλεια,
παρ' όλο που τα δεδομένα αντικρούουν το συμπέρασμα.
Και τα παράτησαν.
Η Πολεμική Αεροπορία έχει κατηγορηθεί
για απόκρυψη πληροφοριών για ΑΤΙΑ.
Τι έχετε να πείτε γι' αυτό;
Οι κατηγορίες είναι εντελώς αναληθείς.
Μέχρι σήμερα, οι άνθρωποι αναφέρουν ένα ευρύ φάσμα εμπειριών, αλληλεπιδράσεων.
Υπάρχουν άνθρωποι που ανέφεραν τραύματα και ασθένειες
λόγω εγγύτητας,
που αποδεικνύει ότι επηρεάστηκαν με πολύ αληθινό τρόπο
από κάποια εμπειρία ή συνάντηση που είχαν.
Το 1977 ήμουν υπαξιωματικός. Ήμουν λοχίας.
Στην αεροπορική βάση Γουάιτμαν στο Δυτικό Μισούρι.
Εκπαιδεύτηκα ως διασώστης
και δούλευα με τον φίλο μου τον Τόμπι.
Κάναμε παρέα τα Σαββατοκύριακα.
Και λέει "Έχω μια ιδέα. Πάμε για κάμπινγκ".
ΕΘΝΙΚΟ ΠΑΡΚΟ ΝΤΕΒΙΛΣ ΝΤΕΝ ΑΡΚΑΝΣΟ - 11 ΙΟΥΝΙΟΥ 1977
Στις 11 Ιουνίου 1977 βγήκαμε από τη βάση και οδηγήσαμε νότια.
Ο Τόμπι είπε "Υποτίθεται ότι υπάρχει ένα ψηλό σημείο".
Δεν είχα πάει ποτέ εκεί και ήταν καταπληκτικό.
Το βρήκαμε αμέσως.
Στήσαμε την κατασκήνωση και κουβεντιάζαμε
και τότε...
έπεσε μια νεκρική σιωπή.
Ο Τόμπι ήταν στραμμένος αριστερά, δηλαδή προς τα δυτικά.
Λέει "Τέρι, τα φώτα ήταν εκεί πριν;"
Και λέω "Τι φώτα;"
Είμαστε στη μέση του πουθενά, δεν έχει φώτα.
Έπρεπε να κάνω ένα βήμα πίσω.
Και στον ορίζοντα,
υπήρχε ένα τρίγωνο από πολύ φωτεινά αστέρια.
Είχαν όλα την ίδια φωτεινότητα.
Τα τρία αστέρια περιστράφηκαν δεξιόστροφα κατά 120 μοίρες.
Νομίζω ότι αυτό που κοιτούσαμε ήταν ένα σκάφος τριγωνικού σχήματος
που ερχόταν ξεκάθαρα κατά πάνω μας.
Αυτό το πράγμα έκανε μια πλήρη τούμπα και την έκανε δύο φορές.
Εξωτερικά ήταν στο μέγεθος ενός Walmart,
με ύψος αρκετών ορόφων, και υπήρχαν παράθυρα,
από τα οποία έβγαινε φως.
Από το κέντρο του,
βγήκε ένα φως διαμέτρου μιας μπάλας σόφτμπολ.
Ήταν ένα γαλακτερό λευκό φως
και προσγειώθηκε στη μέση της φωτιάς μας.
Δεν ξέρω πώς, αλλά ο Τόμπι κι εγώ ήμασταν μέσα σε αυτό το τρίγωνο.
Ανοίγω τα μάτια μου και σκέφτομαι
"Ονειρεύομαι; Τι είναι αυτό το μέρος;"
Όμως παραήταν αληθινό.
Δεν ήταν όνειρο. Ξέρω ότι δεν ήταν.
Είχα ακούσει τον Τόμπι να ουρλιάζει, γιατί αναγνώρισα τη φωνή του.
Αλλά δεν μπορώ να κουνηθώ.
Ούτε να γυρίσω το κεφάλι, ούτε να σηκώσω το δάχτυλο.
Μπορώ να κουνήσω μόνο τα μάτια μου.
Είδα μια σειρά από έξι ή επτά όντα.
Φορούσαν καφετί στολές πτήσης με ένα πορτοκαλί σήμα στον ώμο.
Ο πρώτος έκανε κάτι σε ένα ταμπλό.
Και με πήγαν από έναν μακρύ διάδρομο σε ένα λευκό δωμάτιο με θολωτό ταβάνι.
Υπήρχε ένα αρκετά τυπικό τραπέζι ακτινογραφιών.
Υπήρχαν δύο όντα στο δωμάτιο και είχαν ύψος 1,5 μέτρο.
Μου έδωσαν μια κλινική, ιατρική αίσθηση.
Δεν πίστευα ότι θα με σκότωναν. Νόμιζα ότι θα μου έκαναν κακό.
Και το έκαναν, και μετά έχασα τις αισθήσεις μου.
Έπεσα σε βαθύ ύπνο.
Και ξύπνησα με πορτοκαλί και λευκά φώτα που αναβόσβηναν
έξω από τη σκηνή.
Ξυπνάω και δεν μπορώ να σκεφτώ καθαρά.
Γυρίζω στον Τόμπι και λέω "Τι είναι εκεί έξω;"
Δεν μου έδωσε μια συνεκτική απάντηση και ήμουν τρομοκρατημένος.
Ήταν 45 λεπτά πριν την αυγή
και είδαμε αυτό το πράγμα να απογειώνεται.
Και μετά καθόμαστε και οι δύο στη σκηνή, φοβισμένοι ακόμα.
Ο Τόμπι λέει "Πρέπει να φύγουμε. Πάμε για το αμάξι".
Όταν γυρνούσαμε από το Ντέβιλς Ντεν,
πονούσαμε κι οι δύο και ήμασταν πολύ αφυδατωμένοι.
Ήταν ξημέρωμα
και το φως από την πρωινή λιακάδα πονούσε τα μάτια μου.
Ήμουν φοβερά φωτοφοβικός.
Όταν γύρισα σπίτι, δεν ήξερα τι να πω στη γυναίκα μου.
Δεν ήξερα καν τι είχε συμβεί.
Οι γυναίκες μας μάς πήγαν στο νοσοκομείο της βάσης,
γιατί η γυναίκα μου έλεγε "Τι έπαθες;"
Είπα "Δεν ξέρω. Έτσι ξύπνησα".
Όταν οι γιατροί με ρώτησαν τι έγινε, δεν ήξερα τι να τους πω.
Ήταν δύσκολο να το καταλάβεις τότε.
Ανακάλυψα ότι είχα φωτοεγκαύματα.
Είναι έγκαυμα στον κερατοειδή.
Κάτι που θα πάθαινε ένας συγκολλητής αν δεν φορούσε προστατευτικό.
Ήταν πολύ οδυνηρό.
Έκανα θεραπεία. Πέρασα αρκετές νύχτες στο νοσοκομείο.
Οι γιατροί με είχαν στο σκοτάδι
και έβαζαν αλοιφή στα μάτια μου
και μου έκαναν ένεση για να μην πονάω και να κοιμάμαι.
Την τρίτη νύχτα,
ένας πράκτορας του Γραφείου Ειδικών Ερευνών ήρθε στο δωμάτιό μου.
Και ήρθε στο κρεβάτι μου, ακούμπησε το χέρι του στην πόρτα,
έσκυψε πάνω από το πρόσωπό μου
και είπε
"Μικρέ, ξέρουμε κι εγώ κι εσύ ότι εσείς οι δυο βλάκες
πέσατε πάνω σε κάτι εκεί έξω και νομίζω ότι καταλαβαίνεις τι εννοώ".
Δεν ήξερα πώς να απαντήσω.
Εγώ δεν είχα ιδέα τι είχε συμβεί,
αλλά αυτός ήξερε ότι είδα ένα διαστημόπλοιο.
Όταν ο Τέρι βγαίνει από το νοσοκομείο,
ο διοικητής του τον διατάζει
να μη συζητήσει με κανέναν τι συνέβη εκείνο το βράδυ στο Ντέβιλς Ντεν
και να κόψει κάθε επαφή με τον Τόμπι.
Έδωσαν εντολή στον Τόμπι να πάει στην Ιαπωνία, αστραπιαία.
Έφυγε σε λίγες εβδομάδες.
Και σκεφτόμουν ότι αν μπορούσα να τον αποχαιρετήσω,
θα έκλεινα κάπως αυτό το θέμα.
Αποφάσισα να περάσω από το σπίτι του για να τον αποχαιρετήσω.
Βγαίνει από την κρεβατοκάμαρα, αχτένιστος και με μια βρόμικη μπλούζα.
Τα μάτια του ήταν κοκκινισμένα
και μύριζα ποτό στην ανάσα του.
Είπε "Συνέβη, σωστά, Τέρι;"
Είπα "Ναι, αδερφέ, συνέβη όντως. Δεν χάνεις τα λογικά σου".
Είπε "Ναι, αλλά γιατί εμάς;"
Είπα "Δεν έχω ιδέα".
Ήταν η τελευταία φορά που τον είδα.
Μετά από χρόνια, έμαθα ότι ο Τόμπι πέθανε.
Και ο Τέρι δεν είναι ο μόνος στρατιώτης
που έκρυψε τις συνέπειες μιας παράξενης συνάντησης.
Νομίζω ότι οι περισσότεροι που το αναφέρουν
μάλλον έχουν υπνική παράλυση και τέτοια.
Αλλά υπάρχουν περιπτώσεις με αρκετά στοιχεία που προβληματίζουν.
Σε μια περίεργη περίπτωση, κάποιος ονόματι Τζον Μπάροουζ,
αξιωματικός της Πολεμικής Αεροπορίας στην Αγγλία,
πλησίασε ένα περίεργο άγνωστο ιπτάμενο αντικείμενο
που ήταν στο δάσος δίπλα στη βάση του.
ΔΑΣΟΣ ΡΕΝΤΛΕΣΑΜ
Υπηρετούσα στην αεροπορία στο Μπεντγουότερς-Γούντμπριτζ.
ΔΑΣΟΣ ΡΕΝΤΛΕΣΑΜ ΒΑΣΗ ΓΟΥΝΤΜΠΡΙΤΖ
Το συμβάν στο Δάσος Ρέντλεσαμ
έλαβε χώρα έξω από την Ανατολική Πύλη στο Γούντμπριτζ
στις 26 Δεκεμβρίου 1980, στις 3:00 π.μ.
Γύρω στις τρεις το πρωί ήμουν με τον προϊστάμενό μου
και είδε κάτι παράξενα φώτα στον ουρανό να κατεβαίνουν στο δάσος.
Τότε αποφασίστηκε να στείλουμε μια ομάδα να ερευνήσει
αν έπεσε κάτι στο δάσος.
Φύγαμε από τη βάση,
πήγαμε στο δάσος από έναν υπηρεσιακό δρόμο,
και προχωρήσαμε ώσπου βρήκαμε έναν φράχτη.
Κάτι δεν πήγαινε καλά.
Ήταν σαν το ίδιο το δάσος να είχε ένα λευκό φως μέσα του.
Μέσα στο λευκό φως υπήρχε μια οβάλ κόκκινη μπάλα
με μπλε φώτα και ένα λευκό φως από κάτω.
Και τελικά, ό,τι κι αν ήταν ανέβηκε πάνω από τα δέντρα
και εκτοξεύτηκε προς την ακτή.
Οι ανώτεροί μας δεν ήξεραν τι συνέβη.
Μας είπαν να πάμε με το φως της μέρας για να ρίξουμε μια ματιά, και το κάναμε.
Βρήκαμε εσοχές στο έδαφος
και κάποιες ζημιές στη φυλλωσιά.
Δεν με απασχολούσε πολύ αυτή η συνάντηση στο δάσος.
Έλεγα
"Έγινε κάτι που δεν μπορώ να εξηγήσω και συνεχίζω τη ζωή μου".
Επέστρεψα στην κανονικότητα.
Υπηρέτησα δύο χρόνια και έφυγα από το Γούντμπριτζ.
Η Αεροπορία χαρακτήρισε τα αρχεία του απόρρητα.
Έχουμε ένα απόκρυφο σύστημα μυστικότητας,
και διάφορες υπηρεσίες και οργανισμοί μπορούν να διαβαθμίσουν πληροφορίες
σε τόσο υψηλό επίπεδο
που ούτε ο πρόεδρος της Επιτροπής Πληροφοριών δεν το γνωρίζει.
Έχουμε ένα σύστημα μυστικών και υπεκφυγών
που δύσκολα ξεπερνιέται και εμποδίζει τη ροή πληροφοριών.
Μπορούν να ταξινομήσουν πράγματα βάσει όσων έγιναν σε μια στρατιωτική επιχείρηση.
Να αρνηθούν πρόσβαση σε οποιονδήποτε.
Γι' αυτό δεν θα καταλάβω ποτέ πώς διέρρευσε το όνομά μου,
αλλά κάποιοι από τους εμπλεκόμενους αποκαλύφθηκαν.
Τότε άρχισαν να προσπαθούν να μας εντοπίσουν διάφοροι άνθρωποι,
μεταξύ τους και το CNN.
Το CNN έκανε μια έρευνα.
Τέσσερα χρόνια μετά το συμβάν στην αεροπορική βάση,
το CNN μεταδίδει την έρευνά του.
Αυτό είναι το Γούντμπριτζ,
βάση της αμερικανικής αεροπορίας στην ανατολική Αγγλία.
Το Γούντμπριτζ ήταν το μέρος που σύμφωνα με μάρτυρες
έμοιαζε βγαλμένο από επιστημονική φαντασία.
Το μόνο που μπορώ να σας πω είναι ότι όταν έγινε γνωστό το συμβάν,
αυτό συνέβη μέσω του Υπουργείου Άμυνας.
Η Πολεμική Αεροπορία δεν μπορούσε πλέον να αρνηθεί,
όπως και το υπουργείο, ότι κάτι συνέβη.
Αυτή ήταν το μεγάλο θέμα,
εξωγήινοι στη βάση Μπέντγουοτερς.
Με προσέγγισε το CNN, αλλά αρνήθηκα να δώσω συνέντευξη,
γιατί είχα υπογράψει συμφωνητικό τήρησης απορρήτου
πριν αποχωρήσω από τη βάση.
Άλλοι αποκάλυψαν τις σοκαριστικές τους ιστορίες στο CNN
υπό τον όρο της ανωνυμίας.
Αλλά νομίζω ότι είδα ένα ΑΤΙΑ,
κάποιου είδους διαστημόπλοιο που δεν ήταν από τη Γη.
Αν εμπλακεί ο Τύπος για κάτι που συνέβη εντός του στρατού,
πρέπει να το αναφέρεις στον ανώτερό σου,
για να καθορίσει τι μπορείς να πεις και πώς θα το χειριστούν.
Ήξεραν ότι η έρευνα θα δημοσιοποιηθεί.
Δεν ξέρω αν η Πολεμική Αεροπορία ήξερε πόσο μακριά θα έφτανε.
Αλλά είχε λάβει περισσότερη προσοχή απ' όσο θα ήθελαν.
Η κυβέρνηση χρησιμοποιεί τα ΜΜΕ
για να μεταδίδει πληροφορίες στο κοινό σε καθημερινή βάση.
Αλλά ορισμένες πληροφορίες αποκρύπτονται σκόπιμα,
μέσω συμφωνιών τήρησης απορρήτου και διαβάθμισης ευαίσθητων δεδομένων.
Χωρίς όλα τα γεγονότα,
θα ήταν αδύνατο να δούμε την πλήρη εικόνα του τι πραγματικά συμβαίνει.
ΕΚΦΟΒΙΖΕΙ Η ΚΥΒΕΡΝΗΣΗ ΤΟΥΣ ΠΛΗΡΟΦΟΡΙΟΔΟΤΕΣ ΓΙΑ ΝΑ ΣΩΠΑΣΟΥΝ;
Είναι δύσκολο για κυβερνητικούς να το συζητήσουν.
Υπήρχαν περιπτώσεις όπου υπογράφτηκαν συμφωνητικά απορρήτου
και το προσωπικό αρνήθηκε να μοιραστεί πληροφορίες
ακόμα και με άλλο στρατιωτικό προσωπικό.
Είναι κάποιοι επιφυλακτικοί να μιλήσουν; Σίγουρα.
Αλλά πρέπει να ακολουθήσεις τον στρατιωτικό νόμο,
αλλιώς θα μπλέξεις, ό,τι κι αν έχει συμβεί.
Για δεκαετίες, μέλη του στρατού, όπως ο Τζον κι ο Τέρι,
κρατούσαν μυστικές τις περίεργες συναντήσεις τους.
Προτού δω τις ακτινογραφίες,
ήταν 2012, και το συμβάν είχε γίνει πριν 40 χρόνια
και ένιωθα ότι επιτέλους το αντιμετώπιζα.
Ήξερα ότι δεν θα το έλεγα πουθενά.
Αλλά όταν είδα αυτό το πράγμα στις ακτινογραφίες,
μου επιβεβαίωσε ότι αυτά τα πλάσματα με είχαν αγγίξει
και αποφάσισα να γράψω Το Συμβάν στο Ντέβιλς Ντεν.
Αποφάσισα να μιλήσω δημόσια γι' αυτό.
Σκεφτόμουν ότι αν το συζητήσουν αρκετοί,
θα επηρεάσει την κυβέρνηση να μιλήσει καθαρά.
Όταν άρχισα να γράφω το βιβλίο μου το 2017,
ήθελα να πάρω ένα αντίγραφο του ιατρικού μου φακέλου από το 1977.
Υπέβαλα γραπτό αίτημα και...
Ήμουν εκεί έξι χρόνια
και ο φάκελος που μου έδωσαν ήταν τόσο λεπτός.
Θα έπρεπε να είναι πιο χοντρός.
Πιστεύω ότι υπάρχουν τεράστια κενά.
Όταν συνειδητοποίησα ότι δεν μπορώ να το επεξεργαστώ μόνος μου,
ερεύνησα τα εξωγήινα εμφυτεύματα και βρήκα τον Ντέρελ Σιμς.
Είμαι ιδιωτικός ερευνητής στο Τέξας.
Ήμουν στη στρατιωτική αστυνομία και στη CIA.
Τώρα ψάχνω για φυσικές και ιατρικές αποδείξεις επαφών με εξωγήινους
και έχω κάνει κάποια έρευνα για τα εμφυτεύματα.
Υπάρχουν πολλά που δεν ξέρουμε.
Τα εμφυτεύματα είναι ξένα αντικείμενα κάτω από το δέρμα των απαχθέντων.
Αν και παραμένουν μυστήριο,
κάποιοι ειδικοί πιστεύουν ότι αποσκοπούν στη μελέτη του ανθρώπινου σώματος.
Νομίζω ότι κάποια από τα εμφυτεύματα παρακολουθούν τις σωματικές λειτουργίες,
αλλά οι σπάνιοι άνθρωποι που τα έχουν δεν το ξέρουν.
Τα βρίσκουν κατά λάθος.
Ποιος έβαλε αυτό το πράγμα στο πόδι μου;
Δεν ξέρω αν είναι εξωγήινοι
ή η κυβέρνηση, και μπορεί να ήταν και οι δύο.
Σκέφτηκα ότι ήταν μια συσκευή εντοπισμού.
Είναι πολύ ανησυχητικό.
Συνάντησα τον Τέρι Λάβλεϊς και είχαμε μια ενδιαφέρουσα συζήτηση.
Τον κάλεσα στο Χιούστον του Τέξας. Είμαστε φίλοι από τότε.
Γεια σου, Τέρι.
- Χαίρομαι που σε βλέπω. - Αγκάλιασέ με.
- Ωραία. Πάει καιρός, φίλε. - Ναι. Πολύς καιρός.
Σου έφερα εικόνες που νομίζω ότι δεν έχεις ξαναδεί.
Είναι από τον Νοέμβριο του 2017, ακτινογραφίες του ποδιού μου.
Δείχνουν το εμφύτευμα.
Σκέφτομαι ότι αν ήταν ανθρώπινη τεχνολογία,
θα ήταν εύκολα ορατή. Θα το έβλεπες.
Το ερώτημά μου είναι ότι αν ήταν μέσα στο σώμα μου,
πώς έφτασε εκεί χωρίς να υπάρχει ουλή κάπου;
Με παραξενεύει.
Επικοινώνησα με έναν χειρουργό
και του έστειλα αντίγραφα των ακτινογραφιών.
Μιλήσαμε στο τηλέφωνο και του είπα "Θέλω να το αφαιρέσουμε".
Είχα σχεδιάσει να πάω τον Δεκέμβριο και τον Νοέμβριο το πράγμα εξαφανίστηκε.
Στις 16 Νοεμβρίου, νομίζω το πρωί.
Έτσι θυμάμαι.
Αλλά ξύπνησα και πονούσα πολύ και στα δύο πόδια.
Είχα διατρητικά τραύματα στο πάνω μέρος των ποδιών μου.
Είχα την αίσθηση ότι ήρθαν και το πήραν.
Είναι ανησυχητικό να ξέρεις ότι έχεις κάτι κάτω από το δέρμα
και την επόμενη στιγμή έχει εξαφανιστεί.
Τι προβλήματα αντιμετώπισες να βγάλεις ακτινογραφίες;
Δεν ήθελα να πάω στο στρατιωτικό νοσοκομείο.
Δεν ήθελα.
Συμφωνούμε σ' αυτό.
Αποφάσισα να πάω σε χειροπράκτη να κάνω ακτινογραφία,
γιατί δεν εμπιστεύομαι το στρατιωτικό.
Η κυβέρνηση κρατάει ιατρικά αρχεία των στρατιωτικών.
Όπως του Τέρι.
Δεν ξέρω άλλους προσωπικά,
αλλά είναι πολύ δύσκολο
να βρεις ιατρικά αρχεία και να λάβεις βοήθεια από τον στρατό.
Το πρώτο πρόβλημα που είχα ήταν όταν αρρώστησα.
Όταν μπήκα στην αεροπορία, ήμουν υγιής.
Δεν μπορούσες να μπεις με καρδιακό φύσημα.
Θα σε απέρριπταν γι' αυτό.
Και όταν έφυγα από την ενεργό δράση το '88,
οι εξετάσεις μου έδειξαν ότι είχα καρδιακή βλάβη.
Μετά άρχισα να έχω κάποια προβλήματα με τα μάτια μου.
Ο γιατρός με εξέτασε και είπε "Έχεις εκτεθεί σε ακτινοβολία;"
Τον κοίταξα και είπα "Όχι απ' όσο ξέρω".
Λέει "Έχεις βλάβη από ακτινοβολία".
Αμέσως μετά το συμβάν δεν ένιωθα καλά,
αλλά εκείνη την περίοδο
δεν συνδύασα τα δύο γεγονότα.
Αλλά μετά από την έρευνα,
κατάλαβα ότι έφταιγε αυτό που συναντήσαμε στο Ρέντλεσαμ.
Το αίτημα του Μπάροουζ για τον φάκελό του μέσω του Νόμου περί Ελευθερίας Πληροφοριών
απορρίπτεται.
Επίσης, δεν έχει πρόσβαση στα επιδόματα που του αναλογούν.
Αν τα αρχεία είναι απόρρητα,
δεν μπορούν να χρησιμοποιηθούν για να στηρίξουν την αξίωσή μου.
Η Πολεμική Αεροπορία δεν αναγνωρίζει ότι υπηρέτησα από το '79 ως το '82.
Λέγομαι Σέριλ Μπένετ
και ήμουν βοηθός του γερουσιαστή Τζον Μακέιν.
Φρόντιζα ψηφοφόρους που είχαν προβλήματα με το Γραφείο Βετεράνων.
Τον Αύγουστο του 2013 γνώρισα
τον Τζον Μπάροουζ της Πολεμικής Αεροπορίας.
Ήρθε να ζητήσει βοήθεια για τα DD-214 και τα ιατρικά του αρχεία.
Όλοι έχουν ένα DD-214 όταν βγαίνουν.
Το έντυπο DD-214 εκδίδεται σε στρατιωτικούς
που αποτάχτηκαν με τιμές από την ενεργό δράση.
Επαληθεύουν τη στρατιωτική θητεία για την απόκτηση επιδομάτων.
Ο Τζον δεν το έλαβε.
Και όταν τελικά αποφάσισε ότι χρειαζόταν ιατρική φροντίδα,
τότε ξεκίνησε το πρόβλημα.
"Όχι, δεν ήσουν στον στρατό".
Κάποια στιγμή αναρωτήθηκε "Είμαι τρελός; Τρελαίνομαι;
Συνέβη όντως αυτό ή όχι;"
Ενεπλάκη το Υπουργείο Δικαιοσύνης.
Η Σέριλ μού είπε ότι έφεραν κάποιον με υψηλή άδεια
κι ούτε αυτός έχει πρόσβαση στα αρχεία μου.
Και η αλήθεια είναι
πως το μόνο που επιβεβαίωσαν είναι ότι ήμουν εκεί το διάστημα που είπα.
Όλα τα αρχεία μου ήταν ακόμα απόρρητα.
Όταν τα αρχεία σου είναι απόρρητα,
δεν έχεις καμία τύχη γιατί δεν πρόκειται να σου τα δώσουν.
Μου έστειλε γράμμα ένας υπαστυνόμος
του Υπουργείου Άμυνας που έλεγε "Δεν με νοιάζει.
Ας είσαι με τον Τζον Μακέιν,
δεν θα σε βγάλει πουθενά".
Με τσάντισε αυτό.
Το Κογκρέσο, η CIA, το FBI,
το Υπουργείο Δικαιοσύνης, το Υπουργείο Άμυνας,
όλες οι υψηλές διασυνδέσεις που είχα
κάλυπταν τα αρχεία του. Όλοι τους.
Αλλά για κάποιους στρατιώτες και αξιωματούχους,
το ζήτημα δεν είναι η χειραγώγηση της κυβέρνησης.
Θεωρούν ότι το πραγματικό πρόβλημα είναι η έλλειψη πληροφόρησης.
ΕΙΝΑΙ Η ΙΔΙΑ ΚΥΒΕΡΝΗΣΗ ΣΤΟ ΣΚΟΤΑΔΙ;
Πήγα στη σχολή μηχανολογίας και αεροδιαστημικής.
Λίγο μετά, μπήκα στο Ναυτικό και πετούσα το F-18 Super Hornet
από την ανατολική ακτή της Βιρτζίνια Μπιτς.
Το 2014, καθώς πετάγαμε, εμφανίστηκαν κάποια αντικείμενα στο ραντάρ.
Είχαμε διάφορους αισθητήρες και στο αεροσκάφος και στα κράνη μας.
Καθώς κοιτάμε τον ουρανό από το πιλοτήριο, είναι σαν επαυξημένη πραγματικότητα.
Υποτίθεται ότι πετάνε μόνο F-18 εκεί.
Αν βλέπαμε κάποιον που δεν έπρεπε να είναι εκεί, ξεχώριζε αμέσως.
Αλλά αυτό συμβαίνει με τα εμπορικά σκάφη.
Όμως, αυτά τα αντικείμενα δεν φέρονταν σαν αεροσκάφη.
Ήταν ακίνητα,
με πολύ υψηλές ή πολύ χαμηλές ταχύτητες
και ήταν εκεί έξω όλη μέρα, οπότε ποιοι ήταν;
ΔΕΛΤΙΟ ΤΑΞΙΝΟΜΗΣΗΣ
Τα τελευταία χρόνια, ο όρος ΑΤΙΑ,
"Άγνωστης Ταυτότητας Ιπτάμενα Αντικείμενα",
αντικαταστάθηκε με τον όρο ΑΤΙΦ, "Άγνωστης Ταυτότητας Ιπτάμενα Φαινόμενα".
Η κουλτούρα μας ασχολείται με τα ΑΤΙΑ εδώ και πολύ καιρό.
Μόλις πεις "ΑΤΙΑ",
ο κόσμος σκέφτεται "Εξωγήινοι που έρχονται από αλλού".
Ο όρος είναι πολύ φορτισμένος, και έπρεπε να ξεφύγουμε απ' αυτόν
και να βρούμε κάτι πιο ουδέτερο και αντικειμενικό.
Με τα "Ιπτάμενα Φαινόμενα", αναγνωρίζεις ότι ίσως δεν είναι αντικείμενα.
Ίσως είναι πλάσμα. Ίσως ατμοσφαιρικό φαινόμενο.
Καθώς παρατηρούσαμε αυτά τα αντικείμενα, το μόνο φυσικό συμπέρασμα ήταν
ότι ήταν ένα απόρρητο πρόγραμμα που δεν γνωρίζαμε.
Είναι ξένος εχθρός; Η Ρωσία ή η Κίνα;
Έχουν ανακαλύψει κάτι
που τους επιτρέπει να επιχειρούν ατιμώρητα σε απαγορευμένο στρατιωτικό εναέριο χώρο;
Αν έμοιαζαν με ρωσικά ή κινέζικα αεροσκάφη,
η αντίδραση θα ήταν μεγάλη.
Θα εμπλεκόταν η Εθνοφρουρά. Θα γινόταν θέμα.
Ο Ράιαν σύντομα θα γινόταν μάρτυρας
του πιο πολυσυζητημένου ΑΤΙΦ στην πρόσφατη ιστορία.
Τον Ιανουάριο του 2015 η μοίρα μου κι εγώ επιχειρούσαμε στα ανοιχτά του Τζάκσονβιλ,
όταν καταγράψαμε το βίντεο.
Βλέπουμε εδώ
ότι το αεροσκάφος είναι στα 25.000 πόδια πάνω από τον ωκεανό.
Το αντικείμενο είναι στο ίδιο ύψος.
Φαίνεται εκλεπτυσμένο από την εικόνα.
Εδώ είναι η περιστροφή του αντικειμένου.
Περιστρέφεται σαν αντίζυγο.
Ένα αντίζυγο επιτρέπει σε μια συσκευή να περιστρέφεται γύρω από έναν άξονα.
Το 2017 είδα το άρθρο των New York Times που κυκλοφόρησε με το βίντεο.
Είπα "Ήμουν εκεί όταν τραβήχτηκε".
Αναγνώρισα τις φωνές των φίλων μου.
- Μα αν είναι... - Κοίτα το!
Περιστρέφεται.
Στα μέσα κοινωνικής δικτύωσης,
το βίντεο με τo αντίζυγο ξαναζωντανεύει τη συζήτηση για τα ΑΤΙΦ.
Αφού έφυγα επισήμως από το Πεντάγωνο,
έμαθα ότι είχαμε παραβιάσεις του στρατιωτικού εναέριου χώρου
σε συνεχή βάση,
και συνέβαιναν ήδη εδώ και δύο χρόνια,
και κανείς δεν έκανε τίποτα γι' αυτό.
Φίλε, δες πώς πετάει!
Τα αντικείμενα δεν έμοιαζαν και δεν συμπεριφέρονταν
όπως οι εχθροί μας,
οπότε αγνοήθηκε με τρόπο που κανονικά δεν θα είχε αγνοηθεί.
Υπάρχει μια ανεπίσημη πολιτική "Μη ρωτάς, μη μιλάς"
όταν πρόκειται για ΑΤΙΦ ή απλώς έλλειψη πρωτοκόλλου;
Υπήρχαν διάφορες οργανώσεις εθνικής ασφάλειας
που άγγιζαν πτυχές αυτού του προβλήματος
και καμία τους δεν είχε πού να το αναφέρει.
Και τότε ήταν που ενεπλάκην με πολύ δημόσιο τρόπο.
Η Επιτροπή Χρηματοδότησης είχε ακόμα τη νοοτροπία
ότι τα ΑΤΙΑ είναι παλαβομάρες.
Δεν ήθελαν να υποστηρίξουν αυτόν τον τομέα και δεν είχαν πληροφορίες ακόμα.
Η πρότασή μου ήταν να ζητήσω μια δημόσια αναφορά
πάνω στο θέμα από τις μυστικές υπηρεσίες.
Η αναφορά βγήκε τον Ιούνιο του 2021.
Η προκαταρκτική αναφορά λέει ότι οι θεάσεις ΑΤΙΦ
χωρίζονται σε πέντε κύριες κατηγορίες.
Αερομεταφερόμενα Παράσιτα, Φυσικά Ατμοσφαιρικά, Ξένα Αντίπαλα Συστήματα,
Απόρρητα Αναπτυξιακά Προγράμματα και Άλλα, τα γεγονότα χωρίς εξήγηση.
Η προκαταρκτική έκθεση ήταν μοναδική,
γιατί ήταν η πρώτη φορά που αναγνωρίσαμε δημοσίως,
ως στρατός, αυτήν την αβεβαιότητα.
Κάποιος σαν τον Ράιαν Γκρέιβς, που είναι και μηχανικός αεροδιαστημικής...
Όταν κάποιος σαν αυτόν
σου λέει ότι έχει δει κάτι τέτοιο εκεί έξω,
και τα βλέπει τακτικά, μπορείς να τον πιστέψεις.
Τα άγνωστα εναέρια φαινόμενα αποτελούν πιθανή απειλή για την εθνική ασφάλεια.
Για πολύ καιρό, το στίγμα γύρω από τα ΑΤΙΦ
εμπόδιζε την καλή ανάλυση πληροφοριών.
Οι πιλότοι απέφευγαν να αναφέρουν ή δεν τους έπαιρναν σοβαρά.
Επιβεβαίωσε τις δηλώσεις των χειριστών που ήταν σε πολύ χαμηλό επίπεδο.
Και δείχνει πόσο μεγάλο στίγμα πρέπει να ξεπεραστεί.
Ήταν δύσκολο να φτάσουν οι πληροφορίες
στους υπεύθυνους λήψης αποφάσεων.
Αυτές οι αναφορές είναι μέρος αυτής της διαδικασίας.
Γι' αυτό υπάρχει Γραφείο Επίλυσης Ανωμαλιών
στο Υπουργείο Άμυνας τώρα.
Το γραφείο λαμβάνει πληροφορίες από όλους τους κυβερνητικούς οργανισμούς.
Αναλύει και εξετάζει αρχεία από τον Β' ΠΠ και μετά.
Και δημιουργεί μια διαδικασία
που παρακάμπτει τα συμφωνητικά τήρησης απορρήτου
και μπορείς να μιλήσεις για όσα είδες και ξέρεις.
Δεν κερδίσαμε τον Ψυχρό Πόλεμο, επειδή κρατούσαμε καλύτερα μυστικά.
Κερδίσαμε λόγω μετακίνησης και ανταλλαγής πληροφοριών.
Αλλά νομίζω ότι προσπαθούν να αποφύγουν οτιδήποτε θα κινητοποιούσε τα ΜΜΕ
και οτιδήποτε θα μπορούσε να ερμηνευθεί ως απόδειξη
ότι υπάρχουν σκάφη εκεί έξω που ίσως είναι εξωγήινα.
Κάθε προσπάθεια υποβάθμισης περίεργων γεγονότων στον εναέριο χώρο των ΗΠΑ
κατέστη αδύνατη τον Φεβρουάριο του 2023.
Τον Φεβρουάριο του 2023 οι ΗΠΑ κατέρριψαν τέσσερα αντικείμενα
πάνω από τις ηπειρωτικές ΗΠΑ.
Καλύφτηκε από κάθε κορυφαίο ειδησεογραφικό οργανισμό στις ΗΠΑ.
Το Πεντάγωνο ενημέρωσε τους δημοσιογράφους
ότι παρακολουθούν
ένα ύποπτο κινεζικό κατασκοπικό μπαλόνι στις βόρειες ΗΠΑ.
Για τρίτη συνεχόμενη μέρα, και τέταρτη φορά σε εννιά μέρες,
οι ΗΠΑ κατέρριψαν ένα άγνωστο ιπτάμενο αντικείμενο.
Ήταν πάνω από την Αλάσκα, την Καναδική Γιούκον και τη λίμνη Χιούρον.
Πριν από μία εβδομάδα, κατερρίφθη άλλο ένα μπαλόνι
στην ακτή της Νότιας Καρολίνας.
Ακόμα δεν μπορούν να αποκαλέσουν τα τρία αντικείμενα που κατερρίφθησαν
τίποτα άλλο παρά "αντικείμενα".
Είναι εντελώς πρωτόγνωρο για πολλούς λόγους.
Μας είπαν ξεκάθαρα
ότι δρούσε κοντά μας ένα κινεζικό κατασκοπευτικό μπαλόνι.
Και αμέσως μετά
τα επόμενα τρία αντικείμενα που καταρρίψαμε παραμένουν άγνωστα.
Με τα αναπάντητα ερωτήματα γύρω απ' αυτά τα γεγονότα
και τις εμπειρίες στρατιωτικών όπως οι Τέρι, Τζον και Ράιαν,
έχουμε τις ικανότητες να ξέρουμε τι πραγματικά βρίσκεται στον ουρανό;
ΘΑ ΜΑΘΟΥΜΕ ΠΟΤΕ ΤΗΝ ΑΛΗΘΕΙΑ;
Απλώς δεν έχουμε αρκετά δεδομένα
και θα μάθουμε μόνο αν αφιερώσουμε ενέργεια και προσοχή.
Το Κογκρέσο αναγνωρίζει ότι το θέμα των ΑΤΙΦ είναι πολύπλευρο
και απαιτεί προσεκτική προσέγγιση.
Σήμερα δεν συζητάμε απλώς για την ύπαρξη των ΑΤΙΦ,
αλλά για τις αρχές που καθορίζουν τη δημοκρατία μας,
την αφοσίωση στη διαφάνεια και τη λογοδοσία.
Βλέπουμε τη συζήτηση να περνάει στον δημόσιο τομέα.
Νομίζω ότι αυτό θα είναι το κλειδί για να προχωρήσει η συζήτηση ανοιχτά.
Οι Αμερικανοί έχουν δικαίωμα να μάθουν για τεχνολογίες άγνωστης προέλευσης,
μη ανθρώπινη νοημοσύνη και ανεξήγητα φαινόμενα.
Η πληθώρα αναφορών, πληροφοριοδοτών,
και ιστορίες αγνώστων φαινομένων εγείρουν ερωτήματα.
Αν έχουμε καταρριφθέντα αεροσκάφη,
έχουμε τα πτώματα των πιλότων που τα κυβερνούσαν;
Όπως δήλωσα στη συνέντευξή μου στο NewsNation,
έχουμε κάποια βιολογικά στοιχεία.
Ήταν ανθρώπινα ή μη;
Μη ανθρώπινα.
Πολλοί θεωρούν αυτούς τους ισχυρισμούς επιβεβαίωση της εξωγήινης ζωής.
Τα νέα διαδίδονται γρήγορα στα σόσιαλ μίντια,
όπου πολλοί μοιράζονται το σοκ και τη δυσπιστία τους.
Παρακολούθησε κανείς άλλος την τρελή ακρόαση για τα ΑΤΙΑ το πρωί;
Ένα τεράστιο βήμα για την κοινότητα των ΑΤΙΑ.
Η κυβέρνηση βγάζει τους εξωγήινους και λέει "τσα!"
Θα ήθελα να ζητήσω πρώτη από τους εξωγήινους να με απαγάγουν.
Υπάρχουν αντικείμενα εδώ που δεν έχουν ιδέα τι είναι.
Δεν μπορούμε να μην ξέρουμε ποιος πετάει πάνω από τη χώρα μας.
Τα πράγματα είναι καλύτερα,
αλλά χρειάζεται ακόμα πρόοδος.
Τι ξέρεις που δεν ήξερες πριν;
Τίποτα.
Τι θα μάθεις τον άλλο μήνα;
Τίποτα. Τι θα ξέρεις σε έξι μήνες; Τίποτα.
Θα υπάρχουν μικρές διαρροές εδώ κι εκεί.
Αν αυτό σου φτάνει, μόνο αυτό θα πάρεις.
Φέρε μια έρευνα στο Κογκρέσο και τι θα πάρεις;
Άλλο ένα μεγάλο εξώφυλλο.
Παραδέχτηκαν ότι υπάρχουν ανεξήγητα πράγματα
και ότι τα ερευνούν,
αλλά δεν θα αποκαλύψουν ποτέ τι είναι.
Τραυματίστηκα πάνω στο καθήκον στο Ρέντλεσαμ
και τελικά η Αεροπορία και το υπουργείο συμφώνησαν
ότι τραυματίστηκα τότε.
Αλλά ποτέ δεν έχουν δηλώσει στη Σέριλ, σε μένα ή οποιονδήποτε
τι ακριβώς μου συνέβη, τι με τραυμάτισε.
Μου έγραψαν ότι δεν θα πάρει ποτέ τα ιατρικά του αρχεία.
Το ίδιο κι ο Τζον. "Θα πάρεις τα επιδόματά σου,
αλλά ποτέ τα ιατρικά σου αρχεία".
Ποιος το κάνει αυτό; Γιατί;
Γιατί το κάνουν αυτό; Δεν απαντούν.
Για μένα παραμένει ένα άγνωστο φαινόμενο.
Νομίζω ότι έχουμε κάποια εξωγήινη τεχνολογία.
Το κρατούν κρυφό και αθέατο.
Ο μόνος λόγος που μπορώ να σκεφτώ γιατί δεν μας το λένε,
θα ήταν αν είναι θέμα εθνικής άμυνας,
και ίσως είναι. Δεν ξέρω. Αλλά θα ήθελα να ξέρω.
Ίσως να μη μάθουμε ποτέ
τι ευθύνεται για τα ανεξήγητα φώτα και αντικείμενα στον ουρανό,
αλλά ένα είναι σίγουρο.
Αν μαθευτούν ποτέ οι απαντήσεις,
θα μπορούσαν να αλλάξουν ριζικά τον ρου της ιστορίας.
Υπάρχουν ακόμα πολλά άλυτα ερωτήματα γύρω από αυτό το θέμα.
Είναι πιθανό να συναντάμε ανιχνευτές από μακρινό πολιτισμό;
Δεν πρέπει να μας εκπλήσσει αν αποδειχτεί αυτό.
Αυτό είναι κάτι που έχει πολύ βαθιές επιπτώσεις
και μπορεί να ταράξει πολύ κόσμο,
αλλά πρέπει να εμπιστευτούμε τα δεδομένα, όπου κι αν μας οδηγήσουν.
Αυτό πρέπει να κάνουμε.
Υποτιτλισμός: Κατερίνα Τριανταφύλλου